Bergara (armoù-tan)

Bergara zo ur merk karabinennoù ha kanolioù armoù-tan hiniennel euskarat produet gant an embregerezh Dikar S. Coop diazezet e kumun Bergara (Gipuzkoa).

 Istor 
Kreñv eo pouez industrielezh an armoù-tan hiniennel en Euskal Herria abaoe un 300 vloaz bennak. Embregerezhioù pe labouradegoù bet brudet evel Llama-Gabilondo hag ar Star (Eibar), Manufacture d'Armes de Bayonne (Baiona) pe Astra (Gernika) a zo aet da get e dibenn an XX kantved abalamour da gevezerezh ar broduerien stadunanat ESTIBA Paul, Bergara ou la vitalité basque, TirMag n°26, Meurzh/Mae 2024, pp. 118-121. E Bergara e oa en em vodet daou embregerezh armoù-tan e 1980 da broduiñ kanolioù da gentañ, ha karabinennoù war-lerc'h. Dikar S. Coop eo anv ofisiel ar bodad-mañ, met Bergara eo anv merk o froduioù Qui sommes-nous ? war lec'hienn Bergara (lennet d'ar 01/05/2024). Er bloavezhioù 2010 e krogas da broduiñ un nebeud kanolioù resisted evit unvezioù ispisial eus ar Marines stadunanat About us war lec'hienn Bergara (lennet d'an 01/05/2024). Diwar-se e tapas brud eno hag er bed a-bezh. Kresket eo betek bezañ hiziv an deiz e penn marc'had ar c'harabinennoù-morailh er bed. 

350 den a labour evit Bergara hiziv an deiz. Tost da 350.000 arm a vez produet bep bloaz gante. Gwerzhet int en ouzhpenn 40 bro. Pep hini anezhe zo amprouet e eskemmez amprouiñ Eibar, a zo hini ofisiel stad Spagn.

E penn-kentañ 2023 en deus savet Bergara un is-embregerezh evit gwerzhañ e armoù e Bro-C'hall, BPI Outdoors France e anv. E Pariz emañ e sez sokial hag e Hendaia emañ e vagajenn hag e servijoù goude-gwerzhañ Bergara ouvre sa filiale en France e Le Chasseur Français, 27/01/2023 (lennet d'ar 01/05/2024).

 Produioù 
E-touez karabinennoù nesañ ar merk emañ ar rummad B14 evit ar chase hag ar rummad HMR savet evit ar resisted hag ar sportoù tennañ kentoc'h.

 Liamm diavaez 

  Lec'hienn ofisiel

 Daveennoù 

Rummad:Embregerezhioù armoù-tan
Rummad:Embregerezhioù Euskal Herria
Rummad:Embregerezhioù Spagn
Rummad:Embregerezhioù savet e 1980